CELEX: 62009TN0032
Language: bg
Date: 2009-01-26 00:00:00
Title: Дело T-32/09 P: Жалба, подадена на 26 януари 2009 г. от Luigi Marcuccio срещу определение, постановено на 4 ноември 2008 г. от Съда на публичната служба по дело F-18/07, Marcuccio/Комисия

21.3.2009   
            
            
               BG
            
            
               Официален вестник на Европейския съюз
            
            
               C 69/51
            
         Жалба, подадена на 26 януари 2009 г. от Luigi Marcuccio срещу определение, постановено на 4 ноември 2008 г. от Съда на публичната служба по дело F-18/07, Marcuccio/Комисия
   (Дело T-32/09 P)
   (2009/C 69/111)
   Език на производството: италиански
   Страни
   
      Жалбоподател: Luigi Marcuccio (Tricase, Италия) (представител: G. Cipressa, avvocato)
   
      Друга страна в производството: Комисия на Европейските общности
   Искания на жалбоподателя
   
               —
            
            
               Във всички случаи:
               
                           (А.1)
                        
                        
                           да се отмени изцяло и без никакви изключения обжалваното определение.
                        
                     
                           (А.2)
                        
                        
                           да се обяви жалбата в първоинстанционното производство за напълно допустима.
                        
                     
         
               —
            
            
               Като главно искане:
               
                           (Б.1)
                        
                        
                           да се уважат изцяло и без никакви изключения исканията на жалбоподателя, направени в жалбата в първоинстанционното производство;
                        
                     
                           (Б.2)
                        
                        
                           да се осъди ответника да заплати на жалбоподателя всички разходи, такси и хонорари на последния, направени във връзка с първоинстанционното производство и с обжалването;
                        
                     
         
               —
            
            
               или, при условията на евентуалност:
               
                           (Б.3)
                        
                        
                           да се върне делото на Съда на публичната служба за ново разглеждане, в различен състав.
                        
                     
         Правни основания и основни доводи
   Настоящата жалба е насочена срещу Определение на Съда на публичната служба от 4 ноември 2008 г., произнесено по дело L. Marcuccio/Комисия, F-18/07, с което се обявява за явно недопустима подадената от жалбоподателя жалба.
   В подкрепа на своите искания жалбоподателят посочва следните правни основания:
   
               —
            
            
               Пълна липса на мотиви относно квалификацията на посочената в точка 3 от обжалваното определение нота от 11 октомври 2005 г. като искане по член 90 от Правилника и последвалото прилагане на посочения член 90 в настоящия случай.
            
         
               —
            
            
               Пълна липса на мотиви относно установяването на датата, на която нотата от 11 октомври 2005 г. е достигнала до жалбоподателя и на датата, на която е прието спорното решение.
            
         
               —
            
            
               Незаконосъобразни заключения по отношение на презумираната явна недопустимост на жалбата в първоинстанционното производство в нейната цялост.
            
         Пълна липса на мотиви също поради пълна липса на разследване по отношение на датата на представяне на писмената защита и процесуално нарушение поради неспазване на задължението да не се взема предвид съдържанието на писмената защита, когато е представена късно.
   
               —
            
            
               Нарушение на правилото за справедлив съдебен процес по член 6 от Европейската конвенция за правата на човека и по член 47 от Хартата на основните права на Европейския съюз.